શીર્ષક: પેપ્સિકો ગુજરાતમાં બટાકાની ખેતી કરતા ખેડૂતો પર કરેલા કેસ પરત ખેંચશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પ્રવક્તાના જણાવ્યા અનુસાર 'સરકાર સાથે ચર્ચા કર્યા બાદ કંપની ખેડૂતો વિરુદ્ધના કેસ પરત લઈ લેવા સહમત થઈ છે.'

બીબીસી ગુજરાતી સાથેની વાતચીતમાં પેપ્સિકો ઇન્ડિયાના પ્રવક્તાએ જણાવ્યું, 

"ભારતમાં પેપ્સિકો છેલ્લાં 30 વર્ષથી કાર્યરત છે. કંપનીએ સહયોગાત્મક રીતે શ્રેષ્ઠ બટાકાનો કૃષિકાર્યક્રમ વિકસાવ્યો છે, જેનાથી દેશભરમાં હજારો ખેડૂતોનો લાભ થયો છે."

"આ કાર્યક્રમમાં બજારજાગૃતિની કેટલીય પહેલ સામેલ છે. જેના થકી ખેડૂતોને શ્રેષ્ઠ ઉત્પાદન, ગુણવત્તા, તાલીમ અને ઉત્તમ કિંમતો મળી છે અને તેમનું જીવનધોરણ સુધર્યું છે."

"ત્યારે ખેડૂતોના વિસ્તૃત લાભ માટે પેપ્સિકો ઇન્ડિયા પોતાના અધિકૃત પ્રકારના રક્ષણ માટે કાયદાકીય શરણ લેવા મજબૂર હતી. પેપ્સિકોએ શરૂઆતથી ખેડૂતો સક્ષમ મૈત્રીપૂર્ણ સમાધાનનો પ્રસ્તાવ રાખ્યો હતો." 

"આ બાબતે સરકાર સાથે ચર્ચા થયા બાદ ખેડૂતો વિરુદ્ધના કેસ પરત લેવા કંપની તૈયાર થઈ છે."

ખેડૂતોના વકીલ આનંદ યાજ્ઞિકે જણાવ્યું, "પેપ્સિકોએ ખેડૂતો વિરુદ્ધના કેસ પરત લેવાનો નીતિગત નિર્ણય લીધો છે. જોકે, આ નીતિગત નિર્ણય ન તો કોર્ટ સમક્ષ કે ન તો વકીલ સમક્ષ રજૂ કરાયો છે."

જતન ટ્રસ્ટ સાથે સંકળાયેલા કપિલ શાહે આ ઘટનાને ખેડૂતોનો મોટો વિજય ગણાવ્યો છે. 

શાહે જણાવ્યું, "કંપનીએ કેસ પરત લીધા છે કે લેવાની છે એ અંગેના દસ્તાવેજો ચકાશવામાં આવશે."

"વળી, આ બાબતે કંપનીની શરત અને નિયમો જોઈશું અને બાદમાં આગળની રણનીતિ તૈયાર કરીશું." 

કપિલ શાહે આ મામલે પેપ્સિકો સમક્ષ ખેડૂતોની માફી અને વળતર માગ્યું છે. 

આ ઉપરાંત, ભવિષ્યમાં કોઈ ખેડૂત વિરુદ્ધ આવું પગલું ન ભરવાની પેપ્સિકો દ્વારા ખાતરી આપવામાં આવે એવી પણ શાહે માગ કરી છે. 

નોંધનીય છે કે લૅયઝ ચિપ્સમાં વપરાતા બટાકાનાં બિયારણની વેરાઇટી કંપનીએ રજિસ્ટર કરાવેલી હોઈ, પરવાનગી વિના કોઈ ખેડૂત આ વેરાઇટીના બટાકાની ખેતી કરી શકે નહીં એવું કહીને કંપનીએ ગુજરાતના ચાર ખેડૂતો વિરુદ્ધ કેસ દાખલ કર્યા હતા. 

જેને પગલે 190થી વધારે કાર્યકરોએ એક પત્ર લખીને કેન્દ્ર સરકારને કહ્યું હતું કે સરકાર આંતરરાષ્ટ્રીય કંપની પેપ્સિકોને આ ખોટા કેસ પરત ખેંચી લેવા માટે કહે.

કરોડોનો દાવો મંડાયો હતો 

આ પહેલાં પેપ્સિકોએ સાબરકાંઠાના ચાર ખેડૂતો વિરુદ્ધ કેસ કર્યા હોવાનું અને દરેક ખેડૂત પર એક કરોડ રૂપિયાનો દાવો  માંડ્યો હોવાનું કપિલ શાહે  જણાવ્યું હતું. 

તેમના જણાવ્યા અનુસાર આ સિવાય 2018માં પણ ગુજરાતના અરવલ્લી જિલ્લાના પાંચ ખેડૂતો પર કેસ કરવામાં આવ્યા...